## Susana Camarero apel·la al valor que representen les persones majors en la societat, “la veu dels quals ha de ser escoltada”

*** Senyala que les propostes del Consell Valencià de Persones Majors són necessàries per a avançar en les polítiques impulsades pel Consell
* Destaca la trajectòria de la nova presidenta del Consell, María Luisa García Merita, dedicada a millorar la situació de les persones majors
* La vicepresidenta i consellera de Servicis Socials ha participat en l’acte commemoratiu amb els nous membres del Consell Valencià de Persones Majors**

La vicepresidenta i consellera de Servicis Socials, Igualtat i Vivenda, Susana Camarero, ha elogiat la labor “indispensable” del Consell Valencià de Persones Majors i dels seus representants, “la veu dels quals ha de ser escoltada i tinguda en compte per a construir una societat més justa, més inclusiva, i més solidària”.

Amb motiu de la commemoració este dimarts 1 d’octubre del Dia Internacional de les Persones Majors i després de la renovació dels membres del Consell Valencià de Persones Majors (CVPM), s’ha celebrat un acte commemoratiu amb els membres del Consell ixents i els entrants, en el qual ha participat la vicepresidenta del Consell.

En la seua intervenció, Camarero ha subratllat que el Consell Valencià de Persones Majors no és un “òrgan simbòlic”, sinó que representa “la veu activa i el pont de diàleg entre els nostres majors i el Consell” i ha posat en relleu “l’experiència i la trajectòria d’aquells que han treballat per construir un futur millor per a la nostra Comunitat”.

Per això, la vicepresidenta ha reafirmat el compromís del Consell amb les persones majors, “que tenen molt a aportar a les polítiques que la Generalitat està impulsant, perquè són ells els que millor ens poden ajudar a millorar-les”.

Així, ha mostrat la seua confiança en el treball conjunt entre la Generalitat i el Consell per a “aconseguir les millors iniciatives que ajuden les persones majors, amb el reconeixement del paper central que ocupen i han d’ocupar en la societat valenciana”.

La vicepresidenta a més ha dedicat unes paraules a María Luisa García Merita per la seua designació com a nova presidenta del Consell Valencià de Persones Majors i ha destacat que el seu nomenament la convertix en la primera dona a presidir el Consell i és un reconeixement a una “llarga trajectòria dedicada a millorar la situació dels nostres majors i una mostra del compromís d’este Consell per la igualtat”.

García Merita ha agraït a la vicepresidenta el seu esforç i col·laboració per recuperar “el valor de les persones majors per a ajudar a transformar la societat comptant amb la saviesa i experiència que representen”.

Per la seua part, la consellera ha posat en relleu la importància de continuar comptant amb les propostes rebudes del Consell Valencià de Persones Majors en matèries tan importants com la dependència, les residencials o els programes de temps d’oci i vacacions, “perquè el verdader progrés també implica escoltar els qui han recorregut un llarg camí abans que nosaltres”.

**Membres del Consell**

El Consell Valencià de Persones Majors (CVPM) és un òrgan col·legiat, consultiu i assessor de la Generalitat en la definició, aplicació i seguiment de les polítiques d’atenció, inserció social i qualitat de vida de les persones majors, adscrit a la Conselleria de Servicis Socials, igualtat i Vivenda.

Durant l’acte, Susana Camarero ha trasllat la seua enhorabona als 22 nous integrants del Consell, que són: en representació de les associacions de majors, Juan José Marín Salas, Joaquín Martínez Corachán, Leopoldo Oltra Santa Olalla, Marina Gilabert Aguilar, M. Amparo Company Barberà i Emilia Pascual Puche; en representació de la Federació Valenciana de Municipis i Províncies, Ana Pastor Balaguer, Joaquín Eduardo Galcerá Esteve i Vicente Cabo Domingo; en representació de les organitzacions sindicals, Miguel Jordá Morales i Juan Ramón Ortega Alborch; en representació de les organitzacions empresarials, José Antonio Gallego Peremarch i Loreto Rondán Forner; en representació de les persones usuàries de residències i centres especials d’atenció a majors, José Vicente Rodríguez Castro i Fernando del Rosario Romero.

Així mateix, han sigut triats membres per la seua destacada trajectòria personal i professional, Carlos V. San Jan de Laorden, María Purificación Castro Artabe, Asunción Francés Camarena i María Luisa García Merita.

En representació de la conselleria competent en matèria de servicis socials, Beatriz Simón; de la conselleria competent en matèria de sanitat. Eva Suárez; i de la conselleria competent en matèria de transport, Manuel Ríos.

La vicepresidenta també ha agraït als membres ixents la seua dedicació i esforç i ha fet una menció especial a Juan Hortelano, mort fa uns mesos i que va ser membre actiu del Consell Valencià de Persones Majors.

Fecha: 01/10/2024